Kunsthåndverkprisen er opprinnelig opprettet av Norske Kunsthåndverkere og var på 30 000 kroner frem til 2007. Dette året ble prisen forhøyet til 100 000 kroner takket være Bildende Kunstneres Hjelpefond, og prisen endret navn til Kunsthåndverkprisen fra BKH. Fra og med 2015 økte Bildende Kunstneres Hjelpefond prisbeløpet ytterligere til 150 000 kroner, og til 200 000 kroner i 2022. I 2020 ble prisen ikke delt ut på grunn av sviktende inntekter som et resultat av koronasituasjonen.